
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

V 

. _ ΤΕΥΧΟΣ ΔΕΥΤΕΡΟ _ Αρ. Φύλλου 781 

12 Σεπτεμβρίου 1995 



ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Χαρακτηρισμός του ξυλόγλυπτου τέμπλου του Ιερού 
Ναού Αγίου ΔημητρΙου στο χωριό Πλάκα της Λήμνου 

ως ιστορικού διατηρητέου μνημείου. 1 

Ανακοίνωση ως αρχαίου μνημείου του Κάστρου της 
Καλλιπόλεως της Ορμύλιας του Νομού Χαλκιδι¬ 
κής. 2 

Χαρακτηρισμός του Ι.Ν. Κοίμησης Θεοτόκου Κοινότη¬ 
τας Νεοχωρίου, Οικισμού Νοεχωρίου, Επαρχίας Κα¬ 
λαμάτας, Νομού Μεσσηνίας ως ιστορικού διατηρη¬ 
τέου μνημείου. 3 

Χαρακτηρισμός του Ι.Ν. Παναγίας Γιάτρισσας, Κοινότη¬ 
τας ΡιγκλΙων, Επαρχίας Καλαμάτας, Νομού Μεσση¬ 
νίας ως ιστορικού διατηρητέου μνημείου. 4 

Διαχείριση των ηλεκτρικών στηλών και των συσσωρευ¬ 
τών που περιέχουν ορισμένες επικίνδυνες ουσίες. 5 
Παράταση της προβλεπόμενης από το άρθρο 5 πα- 
ράγρ. 2 του Ν. 2286/95 προθεσμίας έκδοσης του 
Κ.Π.Δ. 6 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην ΥΠΠΟ/ΔΙΟΙΚ/Α4/ΠΜΥ/ 
21775/28.4.95 απόφαση του Υπουργού Πολιτι¬ 


σμού. 7 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. ΥΠΠΟ/ΑΡΧ/Β1/Φ28/12678/262 (1) 


Χαρακτηρισμός του ξυλόγλυπτου τέμπλου του Ιερού Ναού 
Αγίου ΔημητρΙου στο χωριό Πλάκα της Λήμνου ως ιστο¬ 
ρικού διατηρητέου μνημείου. 

Ο ΥΠΟΥΡΓΟΣ ΠΟΛΙΤΙΣΜΟΥ 
Έχοντας υπόψη: 

1. Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 
987/Β728.11.1991 και ΦΕΚ 17/Β716.1.1992) για Μετα¬ 
βίβαση αρμοδιοτήτων Υπουργού και δικαιώματος υπογρα¬ 
φής «Με εντολή Υπουργού» στους Γ. Γραμματέα, Ειδ. 
Γραμματέα, Προϊστάμενος Δ/νσεων, Τμημάτων και Γρα¬ 
φείων του ΥΠΠΟ. 

2. Τις διατάξεις του Κ.Ν. 5351/1932 «Περί Αρχαιοτή¬ 
των». 


3. ΤοΝ. 1469/50. 

4. Την γνωμοδότηση του Τοπικού Συμβουλίου Μνη¬ 
μείων Νήσων όπως διατυπώθηκε στην αριθμ. 1/ 
10.2.1985 Πράξη του, αποφασίζουμε: 

Χαρακτηρίζουμε το ξυλόγλυπτο τέμπλο του Αγίου Δη- 
μητρίου στο χωριό Πλάκα της Λήμνου ως ιστορικό διατη¬ 
ρητέο μνημείο. 

Είναι αξιόλογο έργο ξυλογλυπτικής τέχνης, χρονολο¬ 
γούμενο βάση της διακόσμησης και της διάρθρωσης των 
επιμέρους στοιχείων του, στα τέλη του 18ου αιώνα ή αρ¬ 
χές του 19ου. 

Η απόφαση αυτή, που δεν αποτελεί δαπάνη για το Ελλη¬ 
νικό Δημόσιο, να δημοσιευθεί στην Εφημερίδα της Κυ- 
βερνήσεως. 

Αθήνα, 8 Αυγούστου 1995 

Με εντολή Υπουργού 
Ο Προϊστάμενος της Διεύθυνσης 
ΝΙΚΟΣ ΖΙΑΣ 

-♦- 

Αριθ. ΥΠΠΟ/ΑΡΧ/Β1/Φ35/52039/1160/Π.Ε. (2) 

Ανακοίνωση ως αρχαίου μνημείου του Κάστρου της Καλλι¬ 
πόλεως της Ορμύλιας του Νομού Χαλκιδικής. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την Υ.Α. ΥΠΠΟ/ΓΝΟΣ/49095/30.10.1991 {ΦΕΚ 
987/Β728.11.1991 και ΦΕΚ 17/Β716.1.1992) για Μετα¬ 
βίβαση αρμοδιοτήτων Υπουργού και δικαιώματος υπογρα¬ 
φής «Με εντολή Υπουργού» στους Γ. Γραμματέα, Ειδ. 
Γραμματέα, Προϊστάμενος Δ/νοεων, Τμημάτων και Γρα¬ 
φείων του ΥΠΠΟ. 

2. Τις διατάξεις του Κ.Ν. 5351/1932 «Περί Αρχαιοτή¬ 
των». 

3. Την ομόφωνη γνωμοδότηση του Τοπικού Συμβουλίου 
Μνημείων Κεντρικής και Δυτικής Μακεδονίας όπως αυτή 
διατυπώθηκε οτην αριθμ. 216/11.10.1994 Πράξη του, 
αποφασίζουμε: 

Ανακοινώνουμε ότι το Κάστρο της Καλλιπόλεως στην 
Ορμύλια του Νομού Χαλκιδικής είναι αρχαίο μνημείο με 
ζώνη προστασίας 500 μ. γύρω του. 

Πρόκειται για τείχος πάχους +-1.20 μ. κτισμένο με ντό¬ 
πια αργολιθοδομή και ασβεστοκονίαμα το οποίο περιβάλ¬ 
λει το άνω μισό του λόφου. Η είσοδος του Κάστρου είναι 













9244 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΔΕΥΤΕΡΟ) 


γκρεμισμένη και βρίσκεται στη νότια πλευρά. Ήταν οχυ¬ 
ρωμένη με πύργο. 

Η κεραμική η οποία υπάρχει στην πλευρά ανάγεται 
στους παλαιοχριστιανικούς - μεαοβυζαντινούς χρόνους. 
Το όνομα του Κάστρου οφείλεται στην ελάχιστα γνωστή 
πόλη «Καλλίπολις» που άκμασε κάπου εκεί γύρω, κατά 
τους κλασσικούς χρόνους. 

Η απόφαση αυτή, που δεν αποτελεί δαπάνη για το Ελλη¬ 
νικό Δημόσιο, να δημοσιευθεί στην Εφημερίδα της Κυ- 
βερνήσεως. 

Αθήνα, 8 Αυγούοτου 1995 

Με εντολή Υπουργού 
Ο Προϊστάμενος της Διεύθυνσης 
ΝΙΚΟΣ ΖΙΑΣ 

-4- 

Αριθ. ΥΠΠΟ/ΑΡΧ/Β1/Φ3Ο/48796/1073/ΠΈ. (3) 

Χαρακτηρισμός του Ι.Ν. Κοίμησης Θεοτόκου Κοινότητας 

Νεοχωρίου, Οικισμού Νοεχωρίου, Επαρχίας Καλαμά¬ 
τας, Νομού Μεσσηνίας ως ιστορικού διατηρητέου μνη¬ 
μείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 
987/Β /28.11.1991 και ΦΕΚ 17/Β716.1.1992) για Μετα¬ 
βίβαση αρμοδιοτήτων Υπουργού και δικαιώματος υπογρα¬ 
φής «Με εντολή Υπουργού» στους Γ. Γραμματέα, Ειδ. 
Γραμματέα, Προϊστάμενος Δ/νσεων, Τμημάτων και Γρα¬ 
φείων του ΥΠΠΟ. 

2. Το άρθρο 52 του Κ.Ν. 5351/1932 «Περί Αρχαιοτή¬ 
των». 

3. Την ομόφωνη γνωμοδότηση του Τοπικού Συμβουλίου 
Μνημείων Ν.Δ. Ελλάδας όπως αυτή διατυπώθηκε στην 
αριθμ. 4/20.9.1994 Πράξη του, αποφασίζουμε: 

Χαρακτηρίζουμε τον Ιερό Ναό Κοιμήσεως της Θεοτό¬ 
κου στον οικισμό Νεοχωρίου, Κοινότητας Νεοχωρίου, 
Επαρχίας Καλαμάτας, Νομού Μεσσηνίας, ως ιστορικό δια¬ 
τηρητέο μνημείο με ζώνη προστασίας 150 μ. γύρω του. 

Πρόκειται για μονόχωρο, καμαροσκέπαστο ναό με ημι- 
κυλινδρική κόγχη, ο οποίος κοσμείται με τοιχογραφίες 
λαϊκής τέχνης των αρχών του 19ου αιώνα. 

Από τις διατάξεις της απόφασης αυτής δεν προκύπτει 
δαπάνη σε βάρος του δημοσίου και ως εκ τούτου αποφα¬ 
σίζουμε την δημοσίευσή της στην Εφημερίδα της Κυβερ- 
νήσεως. 

Αθήνα, 8 Αυγούοτου 1995 

Με εντολή Υπουργού 
0 Προϊστάμενος της Διεύθυνσης 

ΝΙΚΟΣ ΖΙΑΣ 


Αριθ. ΥΠΠΟ/ΑΡΧ/Β1 /Φ30/48921 /1067/Π. Ε. (4) 

Χαρακτηρισμός του Ι.Ν. Παναγίας Γιάτριοσας. Κοινότητας 

Ριγκλίων, Επαρχίας Καλαμάτας, Νομού Μεσσηνίας ως 

ιστορικού διατηρητέου μνημείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόιμη: 

1. Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 
987/Β728.11.1991 και ΦΕΚ 17/Β716.1.1992) για Μετα¬ 
βίβαση αρμοδιοτήτων Υπουργού και δικαιώματος υπογρα¬ 
φής «Με εντολή Υπουργού» στους Γ. Γραμματέα, Ειδ. 
Γ ραμματέα, Προϊστάμενος Δ/νσεων, Τμημάτων και Γ ρα¬ 
φείων του ΥΠΠΟ. 

2. Το άρθρο 52 του Κ.Ν. 5351/1932 «Περί Αρχαιοτή¬ 
των». 

3. Την ομόφωνη γνωμοδότηση του Τοπικού Συμβουλίου 
Μνημείων Ν.Δ. Ελλάδας όπως αυτή διατυπώθηκε στην 
αριθμ. 4/20.9.1994 Πράξη του, αποφασίζουμε: 

Χαρακτηρίζουμε τον Ιερό Ναό Παναγίας Γιάτρισσας, 
Κοινότητας Ριγκλίων, Επαρχίας Καλαμάτας, Νομού Μεσ¬ 
σηνίας, ως ιστορικό διατηρητέο μνημείο με ζώνη προστα¬ 
σίας 50 μ. γύρω του. 

Πρόκειται για μονόχωρο, καμαροσκέπαστο ναό με ημι- 
κυλινδρική αιμίδα. Εσωτερικά είναι κατάγραφος με τοιχο¬ 
γραφίες λαϊκής τέχνης και διατηρεί το ξυλόγλυπτο τέμπλο 
του. Το πυργοειδές κωδωνοστάσιο στη Ν.Δ. γωνία του 
ναού κοσμείται με λιθανάγλυφα λαϊκής αντίληψης και επι¬ 
γραφή με τη χρονολογία 1838. 

Αρκετά μαρμάρινα αρχιτεκτονικά μέλη βρίσκονται 
εντοιχισμένα στους τοίχους του κτιρίου, όπως μια μαρμά¬ 
ρινη πλάκα με τη χρονολογία 18 23 και με ανάγλυφη παρά¬ 
σταση Εσταυρωμένου στη δυτική όψη του ναού. 

Η απόφαση αυτή δεν θα επιβαρύνει το δημόσιο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Αυγούοτου 1995 
Με εντολή Υπουργού 
0 Προϊστάμενος της Διεύθυνσης 

ΝΙΚΟΣ ΖΙΑΣ 

Αριθ. 73537/1438 (5) 

Διαχείριση των ηλεκτρικών στηλών και των συσσωρευτών 
πόυ περιέχουν ορισμένες επικίνδυνες ουσίες. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΕΘΝ. ΟΙΚΟΝΟΜΙΑΣ, ΟΙΚΟΝΟΜΙΚΩΝ, 
ΒΙΟΜ/ΝΙΑΣ, ΕΝΕΡΓΕΙΑΣ & ΤΕΧΝΟΛΟΓΙΑΣ, 
ΕΜΠΟΡΙΟΥ ΚΑΙ ΠΕΡ/ΝΤΟΣ, ΧΩΡ/ΞΙΑΣ & ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 12,15 (παράγρ. 2) και 28, 
29 και 30 του Ν. 1650/1986 «Γία την προστασία του περι- 
βάλοντος» (Α' 160) όπως το τελευταίο αυτό άρθρο τροπο¬ 
ποιήθηκε με το άρθρο 98 (παραγρ. 12)τουΝ. 1892/1990 
«Για τον εκσυγχρονισμό και την ανάπτυξη και άλλες διατά¬ 
ξεις» (Α’ 101). 

2. Τις διατάξεις του άρθρου 1 του Ν. 1338/1983 
«Εφαρμογή του Κοινοτικού Δικαίου» (Α' 34) όπως τροπο¬ 
ποιήθηκε με το άρθρο 6 του Ν. 1440/1984 «Συμμετοχή 
της Ελλάδος στο κεφάλαιο, στα αποθεματικά και στις 
προβλέψεις της Ευρωπαϊκής Τράπεζας Επενδύσεων 
κ.λπ.»(Α'70). 

3. Τις διατάξεις των άρθρων 23 (παρ. 1) και 24 του Ν. 
1558/1985 «Κυβέρνηση και Κυβερνητικά Όργανα» {Α’ 
137) και των άρθρων 9 και 13 του Π.Δ. 473/1985 «Καθο¬ 
ρισμός και ανακατανομή των αρμοδιοτήτων των Υπουρ¬ 
γείων» (Α' 157). 

4. Τις διατάξειςτου άρθρου 11 {παρ. 2,3 και 12) και του 
άρθρου 13 του Ν. 1515/1985 «Ρυθμιστικό σχέδιο και 
πρόγραμμα προστασίας περιβάλλοντος της ευρύτερης 
περιοχής της Αθήνας» (Α' 18), όπως το άρθρο 13 τροπο¬ 
ποιήθηκε με την παρ. 6 του άρθρου 31 τουΝ. 1650/1986. 

5. Τις διατάξεις του άρθρου 11 (παραγρ. 2, 3 και 12) και 
του άρθρου 13 του Ν. 1561/1985 «Ρυθμιστικό σχέδιο και 
πρόγραμμα προστασίας περιβάλλοντος της ευρύτερης 
περιοχής της Θεσσαλονίκης και άλλες διατάξεις» (Α’ 148) 
όπως το άρθρο 13 τροποποιήθηκε με την παραγ. 17 του 
άρθρου 31 του Ν. 1650/1986. 

6. Τις διατάξεις του Ν. 2242/1994 «Πολεοδόμηση πε¬ 
ριοχών δεύτερης κατοικίας.... προστασίας φυσικού και 
δομημένου περιβάλλοντος... κ.λπ.» (Α’ 162). 

7. Τις διατάξεις του Ν. 2052/1992 «Μέτρα για την αντι¬ 
μετώπιση του νέφους και πολεοδομικές ρυθμίσεις» (Α' 
94). 

8. Τις διατάξεις του Ν. 2218/1994 «Ίδρυση νομαρχια¬ 
κής αυτοδιοίκησης, τροποποίηση διατάξεων για την πρω¬ 
τοβάθμια αυτοδιοίκηση και την περιφέρεια και άλλες δια¬ 
τάξεις» (Α' 90) όπως συμπληρώθηκε με το Ν. 2240/1994 
«Συμπλήρωση διατάξεων για τη Νομαρχιακή Αυτοδιοίκηση 
κ.ά.» (Α’ 153). 

9. Τις διατάξειςτου άρθρου 1 (παρ. 28 και 29) του Π.Δ/ 
τος 28/28.1.1993 «Καθορισμός αρμοδιοτήτων που διατη¬ 
ρούνται από τον Υπουργό και τις περιφερειακές υπηρε¬ 
σίες διανομαρχιακοϋ επιπέδου του Υπουργείου Περιβάλ¬ 
λοντος, Χωροταξίας και Δημοσίων Έργων» (Α' 9). 

10. Τις διατάξεις της υπ' αριθ. 69629/5387/1990 Κοι¬ 
νής Υπουργικής απόφασης «Κατάταξη έργων και δραστη¬ 
ριοτήτων οε κατηγορίες, περιεχόμενο Μελέτης Περιβαλ¬ 
λοντικών Επιπτώσεων (ΜΠΕ), καθορισμός περιεχομένου 
ειδικών περιβαλλοντικών μελετών (ΕΠΜ) και λοιπές συνα¬ 
φείς διατάξεις, σύμφωνα με το Ν. 1650/1986» (Β' 678). 

11. Τις διατάξεις της υπ’ αριθμ. 75308/5512/1990 Κοι¬ 
νής Υπουργικής Απόφασης «Καθορισμός τρόπου ενημέ¬ 
ρωσης των πολιτών και φορέων εκπροσώπησής τους για 
το περιεχόμενο της Μελέτης Περιβαλλοντικών Επιπτώ¬ 
σεων των έργων και δραστηριοτήτων σύμφωνο με την 
παρ. 2 του άρθρου 5 του Ν. 1650/1986» (Β' 691). 

12. Τις διατάξεις της υπ' αριθμ. 59388/3363/1988 Κοι¬ 
νής Υπουργικής Απόφασης «Τρόπος, όργανα και διαδικα¬ 
σία επιβολής και είσπραξης των διοικητικών προστίμων 
του άρθρου 30 του Ν. 1650/1986 (Β’ 638). 

13. Την οδηγία 91/157/ΕΟΚ του Συμβουλίου της 18ης 
Μαρτίου 1991 των Ευρωπαϊκών Κοινοτήτων <ΕΕ Ε 78/36/ 
26.3.1991). 

14. Την οδηγία 93/86/ΕΟΚ του Συμβουλίου της 4ης 
Οκτωβρίου 1993 των Ευρωπαϊκών Κοινοτήτων (ΕΕ Ε 264/ 
51/23.10.1993). 

15. Την απόφαση 94/904/ΕΚ του Συμβουλίου της 22ας 
Δεκεμβρίου 1994 των Ευρωπαϊκών Κοινοτήτων «Για την 
κατάρτιση καταλόγου επικίνδυνων αποβλήτων κατ’ εφαρ¬ 
μογή του άρθρου 1 παραγ. 4 της οδηγίας 91 /689/ΕΟΚ για 
τα επικίνδυνα απόβλητα». (ΕΕ Ε 356/14/31.12.1994) 

16. Τις διατάξεις του άρθρου 29Α του Ν. 1558/1985 


όπως αυτά συμπληρώθηκε με το άρθρο 27 του Ν. 2081/ 
1992 (Α’ 154). 

17. Την υπ’ αριθ. Β3-356/21.7.1994 κοινή απόφαση 
του Πρωθυπουργού και του Υπουργού Βιομηχανίας, Ενέρ¬ 
γειας, Τεχνολογίας και Εμπορίου «Ανάθεση αρμοδιοτήτων 
στον Υφυπουργό Εμπορίου ΧρυσοχοΓδη» (Β’ 567). 

18. Την Γ.Υ. 5246/14.10.1993 κοινή απόφαση του 
Πρωθυπουργού και του Υπουργού Οικονομικών «Ανάθεση 
αρμοδιοτήτων του Υπουργού Οικονομικών στους Υφυ¬ 
πουργούς Οικονομικών» (Β' 829). 

19. Την υπ' αριθ. 91130/1968/1994 απόφαοη του 
Πρωθυπουργού και του Υπουργού ΠΕ.ΧΩ.Δ.Ε. «Ανάθεση 
αρμοδιοτήτων στην Υφυπουργό Περιβάλλοντος, Χωροτα¬ 
ξίας και Δημοσίων Έργων, Ελισάβετ Παπαζώη» (Β’ 878), 
αποφασίζουμε: 

Άρθρο 1 

Σκοπός 

Με την απόφαση αυτή αποσκοπείται η εφαρμογή των 
διατάξεων των άρθρων 12 και 15 (παρ. 2) του Ν. 1650/ 
1986 καθώς και η συμμόρφωση με τις διατάξεις της οδη¬ 
γίας 91/157/ΕΟΚ του Συμβουλίου των Ευρωπαϊκών Κοι¬ 
νοτήτων της 18ης Μαρτίου 1991 «Για τις ηλεκτρικές στή¬ 
λες και συσσωρευτές που περιέχουν ορισμένες επικίνδυ¬ 
νες ουσίες» και 93/86/ΕΟΚ του Συμβουλίου των Ευρω¬ 
παϊκών Κοινοτήτων της 4ης Οκτωβρίου «Περί προσαρμο¬ 
γής στην τεχνική πρόοδο της οδηγίας 91/157/ΕΟΚ του 
Συμβουλίου για τις ηλεκτρικές στήλες και τους συσσωρευ¬ 
τές που περιέχουν ορισμένες επικίνδυνες ουσίες» που 
έχουν δημοσιευθεί στην Ελληνική γλώσσα στην Επίσημη 
Εφημερίδα των Ευρωπαϊκών Κοινοτήτων (ΕΕ Ε 78/38/ 
26.3.1991 και ΕΕ Ε 264/51/23.10.1993), αντίστοιχα, 
ώστε με την αξιοποίηση και την ελεγχόμενη διάθεση των 
ηλεκτρικών στηλών και των συσσωρευτών που περιέχουν 
επικίνδυνες ουσίες, νο επιτυγχάνεται η καλή διαχείριση 
των πρώτων υλών και η προστασία του περιβάλλοντος. 

Άρθρο 2 

Ορισμοί 

Για την εφαρμογή της παρούσας απόφασης νοούνται 
ως: 

α) «Ηλεκτρική στήλη ή συσσωρευτής»: 

Πηγή ηλεκτρικής ενέργειας που λαμβάνεται από την 
άμεοη μετατροπή χημικής ενέργειας και αποτελείται από 
ένα ή περισσότερα πρωτογενή (μη επαναφορτιζόμενα) 
στοιχεία ή δευτερογενή (επαναφορτιζόμενα) στοιχεία, 
όπως αναφέρεται στο άρθρο 3 της απόφασης αυτής. 

β) «Χρησιμοποιημένη ηλεκτρική στήλη ή συσσωρευ¬ 
τής»: 

Ηλεκτρική στήλη ή συσσωρευτής που δεν μπορεί να 
επαναχρησιμοποιηθεί και προορίζεται για διάθεση ή αξιο¬ 
ποίηση. 

γ) «Διάθεση»: 

Κάθε πράξη, από αυτές που αναφέρονται στο παράρ¬ 
τημα II του άρθρου 9 της παρούσας απόφσΓης, εφόσον 
μπορεί να εφαρμοσθεί στις ηλεκτρικές στήλες και τους 
συσσωρευτές. 

δ) «Διαχείριση»: 

Όλες οι εργασίες διάθεσης των ηλεκτρικών στηλών και 
των συσσωρευτών, καθώς και η συλλογή τους. 

ε) «Αξιοποίηση»: 

Κάθε πράξη, από αυτές που αναφέρονται στο παράρ- 

τημα II του άρθρου 9 της παρούσας απόφασης, εφόσον 
μπορεί να εφαρμοσθεί στις ηλεκτρικές στήλες και τους 
συσσωρευτές. 

στ) «Συλλογή»: 

Η συγκέντρωση, διαλογή ή και ομαδοποίηση των χρησι¬ 
μοποιημένων ηλεκτρικών στηλών και συσσωρευτών κα¬ 
θώς και η μεταφορά τους. 

ζ) «Εγγύηση επιστροφής»: 

Το σύστημα σύμφωνα με το οποίο, κατά την αγορά των 
ηλεκτρικών στηλών και συσσωρευτών ο αγοραστής κατα¬ 
βάλλει στον πωλητή ένα ποσό που του επιστρέφεται όταν 
επιστρέφει τις χρησιμοποιημένες ηλεκτρικές στήλες και 
συσσωρευτές. 

Άρθρο 3 

Πεδίο εφαρμογής 

Στις διατάξεις της παρούσας απόφασης υπάγονται: 

α) Οι ηλεκτρικές στήλες και συσσωρευτές που τίθενται 
σε κυκλοφορία μετά την δημοσίευση της παρούσας και 
περιέχουν: 

- περισσότερο ανά 25 πις υδραργύρου ανά στοιχείο, 
εκτός από τις αλκαλικές στήλες μαγγανίου 

- περισσότερο από 0,025% κατά βάρος καδμίου 

- περισσότερο από 0,4% κατά βάρος μολύβδου. 

β) Οι αλκαλικές ηλεκτρικές στήλες μαγγανίου που πε¬ 
ριέχουν περισσότερο από 0,025% κατά βάρος υδραργύ¬ 
ρου και τίθενται σε κυκλοφορία μετά την δημοσίευση της 
παρούσας. 

Άρθρο 4 
Απαγορεύσεις 

1. Από την έναρξη ισχύος της παρούσας απόφασης δεν 
επιτρέπεται: 

α) Η εμπορία: 

- αλκαλικών ηλεκτρικών στηλών μαγγανίου κατά βάρος 
περιεκτικότητας σε υδράργυρο άνω του 0,05% για παρα- 
τεταμένη χρήση σε ακραίες συνθήκες (π.χ. θερμοκρασίες 
από ΟΌ ή άνω των 5°0 έκθεση σε κραδασμούς). 

- Όλων των άλλων αλκαλικών ηλεκτρικών στηλών μαγ¬ 
γανίου κατά βάρος περιεκτικότητας σε υδράργυρο άνω 
του 0,025%. 

Από τις ως άνω απαγορεύσεις εξαιρούνται οι κομβιό- 
σχημες αλκαλικές ηλεκτρικές στήλες μαγγανίου και οι 
ηλεκτρικές στήλες που αποτελούνται από κομβιόσχημα 
στοιχεία. 

Οι διατάξεις της παραγράφου αυτής ενσωματώνονται 
αντίστοιχα ως συμπλήρωμα στο παράρτημα I του Π.Δ/τος 
445/1983 «Περιορισμοί θέσης σε κυκλοφορία και χρήσης 
μερικών επικίνδυνων ουσιών και παρασκευασμάτων σε 
συμμόρφωση με τις οδηγίες του Συμβουλίου των Ευρω¬ 
παϊκών Κοινοτήτων 76/769 ΕΟΚ» (Α’ 166) όπως τροπο¬ 
ποιήθηκε με την υπ’ αριθ. 1154/92 απόφαση του Ανωτά- 
του Χημικού Συμβουλίου «Τροποποίηση του Παραρτήμα¬ 
τος I του Π.Δ/τος 445/1983» (Β' 93). 

β) Η παρεμπόδιση, ο περιορισμός ή η απαγόρευση της 
εμπορίας ηλεκτρικών στηλών και συσσωρευτών που υπά¬ 
γονται στην παρούσα απόφαση (άρθρο 3) και πληρούν τις 
διατάξεις της. 

γ) Κάθε απόρριψη των υγρών που προέρχονται από τις 
εκκενώσεις των συσσωρευτών μολύβδου, στα επιφα¬ 
νειακό και υπόγεια νερά καθώς και στα νερά των αποχε¬ 
τευτικών συστημάτων και στο έδαφος. 


2. Από την δημοσίευση της παρούσας απόφασης απα¬ 
γορεύεται η διάθεση προς πώληση ηλεκτρικών στηλών και 
συσσωρευτών των οποίων η τοποθέτηση στις αντίστοιχες 
συσκευές γίνεται κατά τρόπο ώστε να δυσχεραίνεται η εύ¬ 
κολη αφαίρεσή τους από τον καταναλωτή μετά τη χρήση 
τους. 

Η παράγραφος αυτή δεν εφαρμόζεται στις ακόλουθες 
κατηγορίες συσκευών: 

α) Στις συσκευές των οποίων οι ηλεκτρικές στήλες είναι 
συγκολλημένες ή άλλως μονίμως τοποθετημένες σε ση¬ 
μεία επαφής για να εξασφαλίζουν τη συνεχή και εντατική 
ηλεκτρική τροφοδοσία για βιομηχανικούς σκοπούς και να 
διατηρούν τη μνήμη και τα δεδομένα ορισμένων συσκευών 
πληροφορικής και μηχανογράφησης γραφείου, όταν η 
χρησιμοποίηση των ηλεκτρικών στηλών και συσσωρευτών 
που αναφέρονται στο άρθρο 3 είναι τεχνικώς αναγκαία. 

β) Στις ηλεκτρικές στήλες αναφοράς των επιστημονι¬ 
κών και επαγγελματικών συσκευών, καθώς και στις ηλε¬ 
κτρικές στήλες και συσσωρευτές που είναι τοποθετημένοι 
σε ιατρικές συσκευές προοριζόμενες για τη διατήρηση 
των ζωτικών λειτουργιών και αε βηματοδότες καρδιάς, 
όταν η συνεχής λειτουργία τους είναι αναγκαία και όταν η 
αφαίρεση των ηλεκτρικών στηλών και συσσωρευτών μπο¬ 
ρεί να γίνει μόνο από ειδικευμένο προσωπικό. 

γ) Στις φορητές συσκευές όταν η αντικατάσταση των 
ηλεκτρικών στηλών από αναρμόδιους θα μπορούσε να εί¬ 
ναι επικίνδυνη για το χρήστη ή να θίξει τη λειτουργία της 
συσκευής και στις επαγγελματικές συσκευές που προορί¬ 
ζονται να χρησιμοποιηθούν σε πολύ ευαίσθητο περιβάλ¬ 
λον, όπως για παράδειγμα παρουσία πτητικών ουσιών. 

Στις άνω περιπτώσεις (α), <β), (γ) οι συσκευές των 
οποίων οι ηλεκτρικές στήλες και οι συσσωρευτές δεν μπο¬ 
ρούν να αντικατασταθούν εύκολα από το χρήστη, συνο¬ 
δεύονται υποχρεωτικά από οδηγίες χρήσεως που θα πλη¬ 
ροφορούν το χρήστη σχετικά με το περιεχόμενο των επι¬ 
κίνδυνων για το περιβάλλον ηλεκτρικών στηλών ή συσσω¬ 
ρευτών και θα του υποδεικνύουν τρόπους ακίνδυνης 
αφαίρεσής τους. 

Άρθρο 5 

Κατάρτιση προγραμμάτων 

1. Με απόφαση του Υπουργού ΠΕΧΩΔΕ συγκροτείται 
ομάδα εργασίας από εκπροσώπους των συναρμόδιων 
Υπουργείων Εθνικής Οικονομίας, Οικονομικών, Εσωτερι¬ 
κών, ΠΕΧΩΔΕ, Βιομηχανίας - Ενέργειας - Τεχνολογίας και 
Εμπορίου, ένα εκπρόσωπο του Γ ενικού Χημείου του Κρά¬ 
τους και ένα εκπρόσωπο της Κεντρικής Ένωσης Δήμων 
και Κοινοτήτων (ΚΕΔΚΕ) για την από κοινού εκπόνηση 
προγραμμάτων που θα αποβλέπουν στους ακόλουθους 
στόχους: 

α) στη μείωση της περιεκτικότητας των ηλεκτρικών στη¬ 
λών και συσσωρευτών σε βαρέα μέταλλα, 

β) στην παροχή κινήτρων για την εμπορία ηλεκτρικών 
στηλών και συσσωρευτών που περιέχουν μικρότερες πο¬ 
σότητες επικινδύνων ουσιών ή/και λιγότερες ρυπαντικές 
ουσίες, εφόσον κατά τα λοιπά πληρούν τις προδιαγραφές 
που έχουν καταρτισθεί από τον Ελληνικό Οργανισμό Τυ¬ 
ποποίησης (ΕΛΟΤ), 

γ) στην προοδευτική μείωση, των χρησιμοποιημένων 
ηλεκτρικών στηλών και συσσωρευτών στα οικιακά από¬ 
βλητα, 

δ) στην προώθηση των ερευνών σχετικό με την μείωση 
της περιεκτικότητας των ηλεκτρικών στηλών και συσσω¬ 
ρευτών σε επικίνδυνες ουσίες, την αντικατάσταση των ου¬ 
σιών αυτών από ουσίες λιγότερο ρυπαντικές καθώς και 
σχετικά τα συστήματα ανακύκλωσης, 

ε) στην κατάρτιση τεχνικών οδηγιών για την μεταφορά 
των ηλεκτρικών στηλών και συσσωρευτών από τους τό¬ 
πους συλλογής, στις εγκαταστάσεις ανακύκλωσης, 

στ) στην χωριστή διάθεση των χρησιμοποιημένων ηλε¬ 
κτρικών στηλών και συσσωρευτών και ιδιαίτερα στην ορ¬ 
γάνωση της χωριστής συλλογής τους με δυνατότητα πα¬ 
ράλληλης εφαρμογής συστήματος εγγύησης επιστροφής 
προς τον καταναλωτή, 

ζ) στην ευαιαθητοποίηση και πλήρη ενημέρωση του κα¬ 
ταναλωτή σχετικά με: 

- τους κινδύνους που ενέχει η ανεξέλεγκτη διάθεση 
των χρησιμοποιημένων ηλεκτρικών στηλών και συσσω¬ 
ρευτών 

- την επισήμανση των ηλεκτρικών στηλών και συσσω¬ 
ρευτών καθώς και των συσκευών στις οποίες ενσωματώ¬ 
νονται μονίμως ηλεκτρικές στήλες και συσσωρευτές και 
ιδίως την σημασία των δύο συμβόλων που προβλέπονται 
στο άρθρο 6 (παρ. 1 εδ. (α) της παρούσας απόφασης 

- στον τρόπο αφαίρεσης ηλεκτρικών στηλών και συσ¬ 
σωρευτών μονίμως ενσωματωμένων σε μία συσκευή, στις 
περιπτώσεις που αναφέρονται στο άρθρο 4 {παράγρ. 2) 

Στην ως άνω ομάδα εργασίας είναι δυνατόν να συμμετέ¬ 
χουν και εκπρόσωποι άλλων φορέων του δημοσίου και του 
ιδιωτικού τομέα, καθώς και επιστήμονες που λόγω των 
εξειδικευμένων γνώσεων τους μπορούν να συνεισφέρουν 
ουσιαστικά στο έργο της. 

Οι εργασίες της εν λόγω ομάδας επισπεύδονται και συ¬ 
ντονίζονται από την αρμόδια Δ/νση του Υπουργείου ΠΕ- 
ΧΩΔΕ. 

2. Τα εν λόγω προγράμματα εγκρίνονται με κοινή από¬ 
φαση των Υπουργών Εθνικής Οικονομίας, Οικονομικών, 



Η χρησιμοποίηση από τον υπεύθυνο της επισήμανσης 
του ενός ή του άλλου συμβόλου θεωρείται ισότιμη οτο 
εσωτερικό της Ευρωπαϊκής Κοινότητας και δεν θα πρέπει 
να συνιστά μέσο αυθαίρετης διάκρισης ή συγκαλυμμένο 
εμπόριο στις συναλλαγές. 

Τα παραπάνω σύμβολα καλύπτουν το 3% της επιφά¬ 
νειας της μεγαλύτερης πλευράς της ηλεκτρικής στήλης ή 
του συσσωρευτή με μέγιστες διαστάσεις δοηπ X 5ογπ Γ π 


Εσωτερικών, ΠΕΧΩΔΕ και Βιομηχανίας - Ενέργειας - Τε¬ 
χνολογίας και Εμπορίου. 

3. Τα προγράμματα καταρτίζονται, για χρονική περίοδο 
που αρχίζει απά τη δημοσίευση της παρούσας απόφασης 
και λήγει την 18 Μαρτίου 1997, τα εν λόγω προγράμματα 
γνωστοποιούνται, με μέριμνα της αρμόδιας ΔΥνσης του 
Υπουργείου ΠΕΧΩΔΕ το ταχύτερο δυνατόν οτην Επι¬ 
τροπή Ε.Κ. 

Τα προγράμματα επανεξετάζονται και ενημερώνονται 
τακτικά, τουλάχιστον κάθε τέσσερα χράνια, λαμβάνοντας 
υπόψη ιδίως τις τεχνικές εξελίξεις και τις συνθήκες της οι¬ 
κονομίας και του περιβάλλοντος. Τα τροποποιημένα προ¬ 
γράμματα γνωστοποιούνται μέσα σε εύλογο χρόνο στην 
Επιτροπή Ε.Κ. με μέριμνα της αρμόδιας Δ/νσης του 
Υπουργείου ΠΕΧΩΔΕ. 

Μαζί με τα προγράμματα γνωστοποιούνται στην Επι¬ 
τροπή Ε. Κ. και τα μέτρα που έχουν ληφθεί για την υλοποί¬ 
ησή τους, κατ' εφαρμογή του άρθρου 6 της παρούσας 
απόφασης. 

Αρθρο 6 

Μέτρα υλοποίησης των προγραμμάτων 

1. Ως προς τη χωριστή συλλογή των χρησιμοποιημένων 
ηλεκτρικών στηλών και συσσωρευτών για περαιτέρω διά¬ 
θεση ή οξιοποίηση: 

Οι ηλεκτρικές στήλες, οι συσσωρευτές και ενδεχομέ¬ 
νως οι συσκευές στις οποίες είναι ενσωματωμένοι, διατί¬ 
θενται προς πώληση μόνο εφόσον φέρουν κατάλληλη επι¬ 
σήμανση. Η επισήμανση αυτή είναι εμφανής δήλωση, ευ¬ 
διάκριτη ευανάγνωστη και ανεξίτηλη και διενεργείται από 
τον κατασκευαστή ή τον αντιπρόσωπό του στην Ελλάδα ή 
άλλως από τον υπεύθυνο για την κυκλοφορία των ηλεκτρι¬ 
κών στηλών και συσσωρευτών στην αγορά. 

Η επισήμανση περιλαμβάνει τα ακόλουθα στοιχεία: 

α) Την χωριστή συλλογή που συνίσταται σε κυλιόμενο 
κάδο διαγεγραμμένο με σταυρό σύμφωνο με ένα από τα 
ακόλουθα σύμβολα: 



τις κυλινδρικές στήλες το σύμβολα καλύπτουν το 3% της 
μισής επιφάνειας του κυλίνδρου και έχει μέγιστες διαστά¬ 
σεις 5απ X δαΓτι. 

Εάν το μέγεθος της ηλεκτρικής στήλης ή του συσσω¬ 
ρευτή είναι τέτοιο ώστε η επιφάνεια του συμβόλου να εί¬ 
ναι μικρότερη από Ο,δαη X Ο,δαπ δεν απαιτείται επισή¬ 
μανση της ηλεκτρικής στήλης ή του συσσωρευτή αλλά στη 
συσκευασία τυπώνεται σύμβολο διαστάσεων 1 ογπ 1 επί. 

β) ενδεχομένως την ανακύκλωση 

γ) την περιεκτικότητα σε βαρέα μέταλλα που συνίσταται 
στο χημικό σύμβουλο του επίμαχου μετάλλου, δηλαδή Ηξ| 
(υδράργυρος), α3 (κάδμιο) ή Ρό (μόλυβδος) ανάλογα με 
την κατηγορία των ηλεκτρικών στηλών ή συσωρευτών που 
υπάγονται στις διατάξεις του άρθρου 3 της παρούσας 
απόφασης. Το σύμβολο αυτό τυπώνεται κάτω από το σύμ¬ 
βολο που αναφέρεται στο εδάφιο (α) και το μέγεθός του 
είναι τουλάχιστον Ισο με το ένα τέταρτο (1/4) της επιφά¬ 
νειας του συμβόλου αυτού (εδαφίου α). 

Το σύστημα επισήμανσης που προβλέπεται στην παρά¬ 
γραφο αυτή αναφέρεται στις ηλεκτρικές στήλες και τους 
συσσωρευτές που έχουν εισαχθεί ή έχουν κατοακευασθεΐ 
για να πωληθούν στη χώρα και στο εσωτερικό της Ευρω¬ 
παϊκής Κοινότητας από την 1η Ιανουάριου 1994. Σε περί¬ 
πτωση που έχουν εισαχθεί ή έχουν κατασκευασθεί στη 
χώρα και στο εσωτερικό της Ευρωπαϊκής Κοινότητας πριν 
από την 1η Ιανουάριου 1994, είναι δυνατόν οι ηλεκτρικές 
στήλες και οι συσσωρευτές να διατίθενται στο εμπόριο 
χωρίς τα σύμβολα που προβλέπονται στα εδάφια (α) και (γ) 
μέχρι την 31 Δεκεμβρίου 1995. 

2. Ως προς την προώθηση της ανακύκλωση των χρησι¬ 
μοποιημένων ηλεκτρικών στηλών και συσσωρευτών. 

Είναι δυνατόν με κοινές αποφάσεις των Υπουργών 
Εθνικής Οικονομίας, Οικονομικών, ΠΕΧΩΔΕ και Βιομηχα¬ 
νίας Ενέργειας Τεχνολογίας και Εμπορίου, να προβλέπε- 
ται η παροχή οικονομικών ή όλλων κινήτρων σε εγκατα¬ 
στάσεις ή επιχειρήσεις που προωθούν την ανακύκλωση 
των χρησιμοποιημένων ηλεκτρικών στηλών και συσσω¬ 
ρευτών. 

Ο καθορισμός των εν λόγω κινήτρων προϋποθέτει: 

- Διαβούλευση με τους ενδιαφερόμενους. 

-Οικολογικά κριτήρια στα πλαίσια χορήγησης της 

έγκρισης περιβαλλοντικών όρων που προβλέπεται στις 
σχετικές διατάξεις της υπ’ αριθ. 69269/5387/1990 
Κ.Υ.Α. 

- Οικονομικά κριτήρια. 

- Αποφυγή πρόκλησης στρεβλώσεων του ανταγωνι¬ 
σμού. 

3. Ως προς την ενημέρωση ίου καταναλωτή. 

Τα προγράμματα, κατά το μέρος που αναφέρονται στην 
ενημέρωση του καταναλωτή (άρθρο 5 παρ. 1 (ζ), εξειδι¬ 
κεύονται και τίθενται σε εφαρμογή και από τους οικείους 
ΟΤΑ στην περιφέρεια των οποίων πραγματοποιείται η διά¬ 
θεση ή η αξιοποίηση ή η χωριστή συλλογή των ηλεκτρικών 
στηλών και συσσωρευτών. 

Άρθρο 7 

Μέτρα και Προϋποθέσεις για τη διαχείριση των ηλεκτρι¬ 
κών στηλών και συσσωρευτών. 

Α. Ως προς τη χορήγηση της έγκρισης περιβαλλοντικών 
όρων: 

1. Για την πραγματοποίηση κάθε εργασίας διάθεσης ή 
αξιοποίησης ή χωριστής συλλογής ηλεκτρικών στηλών και 
συσσωρευτών απατείται έγκριση περιβαλλοντικών όρων, 
όπως προβλέπεται στο άρθρο 4 (παράγ. 1,2 και 3) του Ν. 
1650/86. 

Η έγκριση αυτή χορηγείται: 

Α) Με κοινή απόφαση των Υπουργών ΠΕΧΩΔΕ και του 
κατά περίπτωση συναρμόδιου Υπουργού όταν πρόκειται 
για εργασίες διάθεσης ή αξιοποίησης (Α' κατηγορία) και 

β) με απόφαση του οικείου Νομάρχη όταν πρόκειται για 
χωριστή συλλογή ή μεταφορά (Β' κατηγορία). 


Σύμφωνα με τις διαδικασίες που καθορίζονται και για τις 
δύο ως άνω κατηγορίες στις σχετικές διατάξεις της υπ' 
αριθ. 69269/5387/1990 Κοινής Υπουργικής Απόφασης 
(Β' 678), σε συνδυασμό με τις σχετικές διατάξεις της κεί¬ 
μενης νομοθεσίας για τη διαχείριση των επικίνδυνων απο¬ 
βλήτων. 

2. Η έγκριση περιβαλλοντικών όρων αποτελεί προϋπό¬ 
θεση για τη χορήγηση της προβλεπόμενης στην επόμενη 
παράγραφο Β άδειας διαχείρισης των ηλεκτρικών στηλών 
και συσσωρευτών. 

Β. Ως προς τη χορήγηση της άδειας διαχείρισης των 
ηλεκτρικών στηλών και συσσωρευτών: 

Οι όροι, οι προϋποθέσεις και η διαδικασία χορήγησης 
της άδειας αυτής καθορίζονται απά τις σχετικές διατάξεις 
της κείμενης νομοθεσίας που αναφέρονται στη διαχείριση 
των επικίνδυνων αποβλήτων. 

Άρθρο 8 

1. Οι Έλεγχοι τήρησης των περιβαλλοντικών όρων που 
• εγκρίνονται σύμφωνα με το άρθρο 7 της παρούσας από¬ 
φασης διενεργούνται σύμφωνα με το άρθρο 6 του Ν. 
1650/86. 

2. Η αρμάδια κατά περίπτωση κεντρική ή περιφερειακή 
Υπηρεσία του Υπουργείου ΠΕΧΩΔΕ ή και άλλου συναρμά- 
διου Υπουργείου ή και οι αρμόδιες υπηρεσίες της Νομαρ¬ 
χιακής αυτοδιοίκησης πραγματοποιούν τακτικούς και 
έκτακτους ελέγχους για τη διαπίστωση της εφαρμογής 
των διατάξεων της παρούσας απόφασης. 

3. Οι ηλεκτρικές στήλες και οι συσσωρευτές κατά την 
εισαγωγή παραγωγή και κυκλοφορία τους υπόκειται αε 
ελέγχους για να διαπιστωθεί εάν ανταποκρίνονται στις 
προδιαγραφές επισήμανσης και ουσκευασίας που προ- 
βλέπονται οτις διατάξεις της κείμενης νομοθεσίας και της 
παρούσας απόφασης. 

Στους ελέγχους αυτούς περιλαμβάνεται και η δειγματο¬ 
ληψία κατά την εισαγωγή, παραγωγή, αποθήκευση και 
διακίνηση των ηλεκτρικών στηλών και συσσωρευτών, που 
διενεργείται απά τα αρμόδια όργανα σύμφωνα με τις δια¬ 
τάξεις της κείμενης νομοθεσίας και της παρούσας από¬ 
φασης. Δειγματοληψίες και χημικές αναλύσεις διενεργεί 
και το Γενικό Χημείο του Κράτους. 

4. Κατά τα λοιπά ισχύουν οι σχετικές διατάξεις της κεί¬ 
μενης νομοθεσίας που αναφέρονται στη διαχείριση επι¬ 
κίνδυνων αποβλήτων. 

Άρθρο 9 

Κυρώσεις 

1. Σε οποιονδήποτε γίνεται αίτιος παράβασης των δια¬ 
τάξεων της παρούσας απόφασης με πράξη ή παράλειψη 
επιβάλλονται οι ποινικές, αστικές και διοικητικές κυρώ¬ 
σεις που προβλέπονται στα άρθρα 28, 29 και 30 ίου Ν. 
1650/1986 όπως το τελευταίο αυτό άρθρο τροποποιή¬ 
θηκε με το άρθρο 98 (παραγρ. 12) του Ν. 1892/1990 (Α' 
101 ). 

2. Ειδικότερα για την επιβολή διοικητικών κυρώσεων 
στις περιοχές των ρυθμιστικών σχεδίων Αθήνας και Θεσ¬ 
σαλονίκης εφαρμόζονται οι διατάξεις του άρθρου 13 του 
Ν. 1515/85, και του άρθρου 13 του Ν. 1561/1985, όπως 
τροποποιήθηκαν και συμπληρώθηκαν με το άρθρο 31 (πα- 
ραγρ. 6 και 7) αντίστοιχα του Ν. 1650/86. 

3. Οι κυρώσεις που προβλέπονται στις προηγούμενες 
παραγράφους (1 και 2) επιβάλλονται ανεξαρτήτως των κυ- 

ρώσεων που προβλέπονται από άλλες διατάξεις της κεί¬ 
μενης Νομοθεσίας και ιδίως από τις σχετικές αγορανομι- 
κές διατάξεις. 

Άρθρο 10 
Παραρτήματα 

Προσαρτώνται και αποτελούν αναπόσπαστο μέρος της 
παρούσας απόφασης τα παραρτήματα που ακολουθούν. 

ΠΑΡΑΡΤΗΜΑ I 
ΕΡΓΑΣΙΕΣ ΔΙΑΘΕΣΗΣ 

Σημ. Το παρόν παράρτημα ανακεφαλαιώνει θεωρητικά 
τις εργασίες διάθεσης των αποβλήτων. 

Η διάθεση των ηλεκτρικών στηλών και συσσωρευτών ως 
αποβλήτων πρέπει να γίνεται χωρίς να προκαλείται κίνδυτ 
νος για την ανθρώπινη υγεία και χωρίς να χρησιμοποιού¬ 
νται διαδικασίες ή μέθοδοι που θα μπορούσαν να βλάψουν 
το περιβάλλον. 

Θ1. Απόθεση επάνω ή μέσα στο έδαφος {π.χ. υγειονο¬ 
μική ταφή κ.λπ.). 

Θ2. Επεξεργασία σε χερσαίο χώρο {π.χ. βιοαποικοδό- 
μπση) αποβλήτων σε υγρή κατάσταση ή ιλύος στο έδαφος 
κ.λπ.). 

Θ3. Έγχυση σε βάρος {π.χ. έγχυση αντλήσιμων αποβλή¬ 
των σε φρέστα, σε θόλους άλατος, ή σε φυσικά γεωλογικά 
ρήγματα κ.λπ.). 

04. Τελμάτωση {π.χ. έγκχυση υγρών αποβλήτων ή ιλύων 
σε φρέστα, μικρές λίμνες ή λεκάνες κ.λπ.). 

05. Απόθεση σε ειδικά σχεδιασμένους και εξοπλισμέ¬ 
νους χώρους υγειονομικής ταφής (π.χ. τοποθέτηση σε χω¬ 
ριστές στεγανές κυψελοειδείς κατασκευές, επικαλυμμέ¬ 
νες και στεγανοποιημένες τόσο μεταξύ τους όσο και σε 
σχέση με το περιβάλλον κ.λπ.). 

06. Απόρριψη στερεών αποβλήτων σε υδατικό περιβάλ¬ 
λον, εκτός από τις απορρίψεις στη θάλασσα. 

07. Καταβύθιση στις θάλασσες, συμπεριλαμβανομένης 
της απόθεσης στο θαλάσσιο πυθμένα. 

08. Βιολογική επεξεργασία μη διευκρινιζόμενη σε άλλο 
σημείο του Παραρτήματος η οποία καταλήγει σε ενώσεις 
ή μείγματα, η διάθεση των οποίων γίνεται με μία από τις 
εργασίες που αναγράφονται στο παρόν Παράρτημα. 

ϋ9. Φυοική ή χημική επεξεργασία μη διευκρινιζόμενη 
σε άλλο σημείο του Παραρτήματος η οποία καταλήγει σε 
ενώσεις ή σε μίγματα η διάθεση των οποίων γίνεται με μία 
από τις εργασίες που αναγράφονται οτον παρόντα πίνακα 
π.χ. εξάτιμη, ξήρανση, ορυκτοποίηση κ.λπ. 

010. Αποτέφρωση επί του εδάφους. 

011. Αποτέφρωση οτη θάλασσα. 

012. Μόνιμη εναποθήκευση {π.χ. τοποθέτηση κιβωτίων 
σε ορυχείο κ.λπ.). 

013. Ανάμειξη πριν από τις εργασίες που αναφέρονται 
στο παρόν Παράρτημα. 

014. Επανασυσκευασία πριν από μια από τις εργασίες 
που αναφέρονται στο παρόν Παράρτημα. 

015. Αποθήκευση ενώ διαρκεί μία από τις εργασίες που 
αναγράφονται στο παρόν Παράρτημα εκτός από την προ¬ 
σωρινή αποθήκευση κατά την διάρκεια της συλλογής, στο 
χώρο που παράγονται τα απόβλητα. 


ΠΑΡΑΡΤΗΜΑ II 

ΕΡΓΑΣΙΕΣ ΕΠΑΝΑΞΙΟΠΟΙΗΣΗΣ 

Το Παράρτημα αυτό ανακεφαλαιώνει τις εργασίες επα- 
ναξιοποίηαης. 

Η αξιοποίηση των αποβλήτων πρέπει να γίνεται χωρίς να 
προκαλείται κίνδυνος για την ανθρώπινη υγεία και χωρίς 
να χρησιμοποιούνται διαδικασίες ή μέθοδοι που θα μπο¬ 
ρούσαν να βλάψουν το περιβάλλον. 

Β1. Ανάκτηση ή αναγέννηση διαλυτών. 

Β2. Ανακύκλωση ή ανάκτηση οργανικών ουσιών που δεν 
χρησιμοποιούνται ως διαλύτές. 

Β3. Ανακύκλωση ή ανάκτηση μετάλλων ή μεταλλικών 
ενώσεων. 

Β4. Ανακύκλωση ή ανάκτηση ανόργανων ουσιών. 

Β5. Αναγέννηση οξέων ή βάσεων. 

Β6. Αξιοποίηση προϊόντων που χρησιμεύουν για τη δέ¬ 
σμευση των ρύπων. 

Β7. Αξιοποίηση των προϊόντων που προέρχονται από 
καταλύτες. 

Β8. Αναγέννηση ή άλλη επαναχρησιμοποίηση ελαίων. 

Β9. Κύρια χρήση ως καύσιμο ή ως άλλο μέσο παραγωγής 
ενέργειας. 

ΒΙΟ. Διασπορά στο έδαφος χρήσιμη από γεωργική ή οι¬ 
κολογική άποψη, συμπεριλαμβανομένων των εργασιών λι- 
πασματοποίησης και άλλων μετατροπών βιολογικού χαρα¬ 
κτήρα, εκτός από τα πτώματα των ζώων και τα γεωργικά 
(περιττώματα και άλλες φυσικές και μη επικίνδυνες ου¬ 
σίες που χρησιμοποιούνται στα πλαίσια της γεωργικής 
εκμετάλλευσης). 

Β11. Χρησιμοποίηση αποβλήτων που λαμβάνονται από 
μία από τις εργασίες Π1 έως ΒΙΟ. 

Β12. Ανταλλαγή αποβλήτων προκειμένου να υποβλη¬ 
θούν σε μία απά τις εργασίες Β1 έως Β11. 

Η13. Αποθήκευση υλικών προκειμένου να υποβληθούν 
σε μία από τις εργασίες που αναγράφονται στον παρόντα 
πίνακα, εκτός απά την προσωρινή αποθήκευση, πριν από 
τη συλλογή τους στο χώρο που παράγονται. 

Άρθρο 11 

Απά τις διατάξεις αυτής της απόφασης είναι δυνατόν να 
προκληθεϊ ακαθόριστη μελλοντική δαπόνη σε βάρος του 
κρατικού προϋπολογισμού λόγω της προβλεπόμενης στο 
άρθρο 6 {παρ. 2) παροχής οικονομικών, κινήτρων, το ύψος 
της οποίας θα εξαρτηθεί από το χρόνο έκδοσης της κοι¬ 
νής Υπουργικής Απόφασης τα κριτήρια και τις προϋποθέ¬ 
σεις θα καθορίσει και σε συνδυασμό με τις τότε δημοσιο¬ 
νομικές δυνατότητες. 

Αρθρο 12 

Κάθε διάταξη που αντίκειται στις διατάξεις της παρού¬ 
σας απόφασης ή ανάγεται σε θέματα που ρυθμίζονται από 
αυτή καταργείται. 

Άρθρο 13 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Αθήνα, 28 Αυγούστου 1995 

οι ΥΠΟΥΡΓΟΙ 


ΕΣΩΤΕΡΙΚΩΝ 

Κ. ΣΚΑΝΔΑΛΙΔΗΣ 


ΟΙΚΟΝΟΜΙΚΟΝ 

Α. ΠΑΠΑΔΟΠΟΥΛΟΣ 

ΒΟΜ. ΕΝ.»ΤΕΧΝ/ΠΑΣ 

ΚΩΣΤΑΣ ΣΗΜΙΤΗΣ 


ΕΘΝΙΚΗΣ ΟΙΚΟΝΟΜΙΑΣ 

ΓΙΑΝΝΟΣ Π ΑΠΑΝΤΩΝ ΙΟΥ 

ΥΦΥΠΟΥΡΓΟΣ 
ΠΕΡ. ΧΩΡ. 4 ΔΗΜ. ΕΡΓΩΝ 

ΕΛΙΣΑΒΕΤ ΠΑΠΑΖΩΗ 

ΥΦ_ ΕΜΠΟΡΙΟΥ 

Γ. ΧΡΥΣΟΧΟΙΔΗΣ 


-*- 

Αριθ. Π1/2491 (6) 

Παράταση της προβλεπόμενης από το άρθρο 5 παράγρ. 2 
του Ν. 2286/95 προθεσμίας έκδοσης του Κ.Π.Δ. 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: 

1. Τις διατάξεις: 

α) Του Ν. 1558/85 (ΦΕΚ 137/Α/26.7.85 «Κυβέρνηση 
και Κυβερνητικά Όργανα». 

β) Του Ν. 2286/95 {ΦΕΚ 19/Α/95) «Προμήθειες του 
Δημοσίου Τομέα και ρυθμίσεις συναφών θεμάτων». 

γ. Του Π.Δ. 397/88 «Περί Οργανισμού του Υπουργείου 
Εμπορίου» όπως τροποποιήθηκαν μεταγενέστερα με το 
Π.Δ. 408/89 και Π.Δ. 228/91. 

δ) Την με αριθ. Β3-356/21.7.94 απόφαση του Πρωθυ¬ 
πουργού και Υπουργού Εμπορίου, Ανάθεση αρμοδιοτήτων 
στον Υφυπουργό Εμπορίου, «Ανάθεση αρμοδιοτήτων 
στον Υφυπουργέ» Εμπορίου (ΦΕΚ 567/Β/21.7.94)». 


ε) Το γεγονός ότι ο χρόνος ισχύος της παράτασης που 
έχει δοθεί με την απόφαση του Υφυπουργού Εμπορίου Νο 
Π1/1055/25.5.95 λήγει την 31.8.95. 

στ) Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προϋ¬ 
πολογισμού, αποφασίζουμε: 

Παρατείνουμε την υπό την παράγρ. 2 του άρθρου 5 του 
Ν. 2286/95 προβλεπόμενη προθεσμία για την έκδοση του 
Κανονισμού Προμηθειών Δημοσίου (Κ.Π.Δ.) για τους τρεις 
(3) επί πλέον μήνες από τη λήξη της ήτοι μέχρι 30.11,95 
κάνοντας προς τούτο χρήση της παρ. 4 του ιδίου άρθρου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Αυγούστου 1995 

Ο ΥΦΥΠΟΥΡΓΟΣ 

Μ. ΧΡΥΣΟΧΟΪΔΗΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 7 ) 

Στην με ΥΠΠ0/ΔΙ01Κ/Α4/ΠΜΥ/21775/28.4.95 από¬ 
φαση του Υπουργού Πολιτισμού «Τροποποίηση Απόφα¬ 
σης κατανομής οργανικών θέσεων του κλάδου Π Ε2 Αρχ/ 
γων του Υπουργείου Πολιτισμού» που δημοσιεύτηκε στο 
ΦΕΚ 44Ζ/Β/19.5.95 γίνεται η παρακάτω διόρθωση: 

Στην παράγραφο 1, περίπτωση α αυτής από το εσφαλ¬ 
μένο: «α) ως προς την παραγρόφο 1, περίπτωση α, ως 
εξής: Εφορεία Προϊστορικών και Κλασσικών Αρχαιοτήτων 
(Κέρκυρα) 5 οργανικές θέσεις (αντί 6) και», στο ορθό: »α) 
ως προς την παραγρόφο 1, περίπτωση α, ως εξής: Η' Εφο¬ 
ρεία Προϊστορικών και Κλασσικών Αρχαιοτήτων (Κέρκυρα) 
5 οργανικές θέσεις (αντί 6) και». 

(Από το Υπουργείο Πολιτισμού) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




